Ο αέναος κύκλος της ζωής βασίζεται εν πολλοίς σε μια πολύ σοφή διαδικασία ελέγχου: τον προγραμματισμένο κυτταρικό θάνατο. Όταν τα δομικά σωματίδια της ζωής, τα κύτταρα, δυσλειτουργούν τόσο που αρχίζουν να προκαλούν προβλήματα στο γενικότερο σύνολο, αυτόματα μπαίνει σε λειτουργία ένας εγγενής μηχανισμός σωτηρίας, αυτός του ελεγχόμενου κυτταρικού θανάτου, της ονομαζόμενης κυτταρικής απόπτωσης. Πραγματικά οξύμωρο σχήμα: ευόδωση της ζωής μέσω ελεγχόμενου θανάτου!